2.3 การประกอบธุรกิจของแต่ละสายผลิตภัณฑ์

 ลักษณะผลิตภัณฑ์หรือบริการ

  งานก่อสร้างของบริษัท แบ่งตามประเภทการก่อสร้างออก ได้ 5 ประเภท คือ

1.  งานก่อสร้างด้านสาธารณูปโภคได้แก่ ถนน ทางด่วน ทางยกระดับ ทางหลวง สะพาน

2.  งานก่อสร้างด้านอุตสาหกรรมได้แก่ โรงกลั่นน้ำมัน โรงงานปิโตรเคมี โรงงานอุตสาหกรรม

3.  งานก่อสร้างด้านอาคาร ได้แก่ อาคารสูง งานอาคารสำเร็จรูป งานบ้านพักอาศัย

4.  งานก่อสร้างด้านพลังงานได้แก่ สถานีไฟฟ้า โรงไฟฟ้า

5.  งานก่อสร้างด้านสิ่งแวดล้อมและงานอื่นๆ ได้แก่ ระบบบำบัดน้ำเสีย แท่นขุดเจาะก๊าซธรรมชาติ
    งานวางสายเคเบิ้ล ระบบกำจัดขยะ คลองส่งน้ำ คลองระบายน้ำ

โครงสร้างรายได้ แบ่งตามประเภทงานก่อสร้าง

  ----------------- ---------- -------- --------- -------- --------- --------
  (หน่วย : ล้านบาท)   2548                2547               2546      

                    มูลค่า       %        มูลค่า      %        มูลค่า      %

  ด้านสาธารณูปโภค     5,284      41%      2,993     36%      1,327     25%

  ด้านอุตสาหกรรม      743        6%       1,000     12%      1,158     22%

  ด้านอาคาร          5,160      39%      3,737     45%      1,597     30%

  ด้านพลังงาน         1,885      14%      481       6%       211       4%

  ด้านสิ่งแวดล้อม       -          -        28        0.3%     994       19%

  รวม               13,073     100%     8,240     100%     5,287     100%
  ----------------- ---------- -------- --------- -------- --------- --------

-   ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยที่มีผลกระทบต่อโอกาสในการประกอบธุรกิจ

-   นโยบายการลงทุนในโครงการเมกะโปรเจกต์ของภาครัฐ ทำให้ปริมาณงานก่อสร้างในช่วงปี
    2548-2552 เพิ่มขึ้นมาก และมูลค่าต่อโครงการที่สูง
    ทำให้บริษัทมีโอกาสเติบโตทางด้านรายได้

-   การเติบโตของงานก่อสร้างในต่างประเทศ โดยเฉพาะในกลุ่มประเทศกำลังพัฒนา เช่น
    ประเทศในกลุ่มอาเซียน เอเชียใต้ และประเทศในแถบตะวันออกกลางที่ต้องการฟื้นฟูประเทศ
    เช่น อิรัก ซึ่งถือเป็นตลาดก่อสร้างหนึ่งที่มีแนวโน้มการเติบโตที่ดี
    ที่ผู้ประกอบการในอุตสาหกรรมสามารถขยายการดำเนินงานไปได้

ปัจจัยที่มีผลกระทบต่อข้อจำกัดในการประกอบธุรกิจ

-   การเปิดเสรีภาคบริการในอนาคต
    จะส่งผลให้ผู้ประกอบการและผู้ประกอบวิชาชีพที่เกี่ยวข้องสามารถเข้ามาแข่งขันได้มากขึ้น
    ซึ่งจะส่งผลให้ภาวะการแข่งขันรุนแรงขึ้น

-   การเปลี่ยนแปลงของสภาวะเศรษฐกิจโดยรวม
    ที่ส่งผลให้เกิดความผันผวนของต้นทุนการก่อสร้างและต้นทุนทางการเงิน

-   ความไม่แน่นอนทางการเมืองเกี่ยวกับความชัดเจนในการดำเนินโครงการต่างๆ
    รวมไปถึงฐานะการเงินการคลังของภาครัฐ ซึ่งอาจจะส่งผลให้การดำเนินงานโครงการล่าช้า

สิทธิประโยชน์ที่บริษัทฯได้รับ

บริษัทฯ ได้ขึ้นทะเบียนเป็นผู้รับเหมาประเภทต่างๆ กับทางราชการ
และรัฐวิสาหกิจทุกแห่งที่เกี่ยวข้องกับ อุตสาหกรรมก่อสร้าง
โดยในการขึ้นทะเบียนเป็นผู้รับเหมาประเภทนั้น จะมีการพิจารณาคุณสมบัติในด้านต่างๆ ดังต่อไปนี้

คุณสมบัติทั่วไป

-   รูปแบบการจดทะเบียนของกิจการ เช่น ห้างหุ้นส่วนจำกัด บริษัทจำกัด บริษัทมหาชนจำกัด

-   วัตถุประสงค์ในการดำเนินงานของกิจการ

คุณสมบัติเฉพาะ

-   ฐานะการเงิน (ทุนจดทะเบียน, วงเงินสินเชื่อ, ค่าสุทธิ)

-   ผลงานที่ผ่านมาในอดีต

-   เครื่องมือเครื่องจักร

-   บุคลากร

ในปี 2548 บริษัทฯได้รับการขึ้นทะเบียนเป็นผู้รับเหมาของหน่วยงานต่างๆ ดังต่อไปนี้

กรมโยธาธิการและผังเมือง

+-----------------+----------+----------+------------+----------------+
| สาขางานก่อสร้าง   | งานอาคาร | งานเขื่อน  | ทางระบายน้ำ | ระบบบำบัดน้ำเสีย  |
+-----------------+----------+----------+------------+----------------+
|   ประเภทชั้น      | 1        | 1        | 1          | 1              |
+-----------------+----------+----------+------------+----------------+
|   วันหมดอายุ      | 8 พ.ย.49 | 9 มี.ค.50 | 8 พ.ย. 49  | 8 พ.ย.49       |
+-----------------+----------+----------+------------+----------------+
|   วงเงินก่อสร้าง   | <        |          |            |                |
|                 | -------- |          |            |                |
|                 | -------- |          |            |                |
|                 | -------ไ |          |            |                |
|                 | ม่จำกัดวงเ |          |            |                |
|                 | งิน------ |          |            |                |
|                 | -------- |          |            |                |
|                 | -------> |          |            |                |
+-----------------+----------+----------+------------+----------------+

กรุงเทพมหานคร

  ------------------------ ------------------------------------------------- ------------------------
  สาขางานก่อสร้าง            งานทาง                                            งานอาคาร

  ประเภทชั้น                 1                                                 1

  วันหมดอายุ                 30 เม.ย.50                                        30 เม.ย.50

  วงเงินก่อสร้าง              <------------------ไม่จำกัดวงเงิน---------------->   
  ------------------------ ------------------------------------------------- ------------------------

การประปาภูมิภาค

  ---------------------------------- ------------------------------------
  สาขางานก่อสร้าง                      ทุกประเภท

  ประเภทชั้น                           1

  วันหมดอายุ                           1 ก.ย.49

  วงเงินก่อสร้าง                        ไม่จำกัดวงเงิน
  ---------------------------------- ------------------------------------

การไฟฟ้าฝ่ายผลิตแห่งประเทศไทย

  ---------------------------------- ------------------------------------
  สาขางานก่อสร้าง                      ทุกประเภท

  ประเภทชั้น                           -

  วันหมดอายุ                           26 ก.ย.49

  วงเงินก่อสร้าง                        ไม่จำกัดวงเงิน
  ---------------------------------- ------------------------------------

กรมชลประทาน

  ---------------------------------- ------------------------------------
  สาขางานก่อสร้าง                      งานก่อสร้างชลประทาน

  ประเภทชั้น                           1

  วันหมดอายุ                           26 ส.ค.49

  วงเงินก่อสร้าง                        ไม่จำกัดวงเงิน
  ---------------------------------- ------------------------------------

บริษัท ทีโอที จำกัด (มหาชน)

  ------------------ ------------------------------------------------- ----------------- -----------------
  สาขางานก่อสร้าง      งานทาง                                            งานอาคาร          งานท่อร้อยสาย

  ประเภทชั้น           1                                                 1                 1

  วันหมดอายุ           25 ม.ค.50                                         25 ม.ค.50         25 ม.ค.50

  วงเงินก่อสร้าง        <------------------ไม่จำกัดวงเงิน---------------->                     
  ------------------ ------------------------------------------------- ----------------- -----------------

กรมทางหลวง

  ------------------------ ------------------------------------------------- ------------------------
  สาขางานก่อสร้าง            งานทาง                                            งานสะพานและท่อ

  ประเภทชั้น                 พิเศษ                                              

  วันหมดอายุ                 -                                                 

  วงเงินก่อสร้าง              <------------------ไม่จำกัดวงเงิน---------------->   
  ------------------------ ------------------------------------------------- ------------------------

บริษัท การท่าอากาศยานไทย จำกัด (มหาชน)

  ------------------------ ------------------------------------------------- ------------------------
  สาขางานก่อสร้าง            งานอาคาร                                          งานโยธา

  ประเภทชั้น                 1                                                 1

  วันหมดอายุ                 -                                                 

  วงเงินก่อสร้าง              <------------------ไม่จำกัดวงเงิน---------------->   
  ------------------------ ------------------------------------------------- ------------------------

บริษัท กสท โทรคมนาคม จำกัด (มหาชน)

  ------------------- ------------------------------------------------- ----------------- -----------------
  สาขางานก่อสร้าง       งานทาง                                            งานอาคาร          ท่อร้อยสาย

  ประเภทชั้น            1                                                 1                 1

  วันหมดอายุ            7 ต.ค.49                                          7 ต.ค.49          7 ต.ค.49

  วงเงินก่อสร้าง         <------------------ไม่จำกัดวงเงิน---------------->                     
  ------------------- ------------------------------------------------- ----------------- -----------------

มหาวิทยาลัยขอนแก่น

  ----------------------------------- -----------------------------------
  สาขางานก่อสร้าง                       อาคาร

  ประเภทชั้น                            1

  วันหมดอายุ                            -

  วงเงินก่อสร้าง                         ไม่จำกัดวงเงิน
  ----------------------------------- -----------------------------------

East water

  ----------------------------------- -----------------------------------
  สาขางานก่อสร้าง                       งานวางท่อส่งน้ำดิบ

  ประเภทชั้น                            4

  วันหมดอายุ                            -

  วงเงินก่อสร้าง                         ตั้งแต่ 2 ล้านบาทขึ้นไป
  ----------------------------------- -----------------------------------

การเคหะแห่งชาติ

  ---------------- ------------------------------------------------- --------- ----------- --------- -------------------
  สาขางานก่อสร้าง    อาคารทั่วไป                                         อาคารสูง   อาคารพิเศษ   งานโยธา   งานระบบบำบัดน้ำเสีย,
                                                                                                     ประปา, บ่อบาดาล

  ประเภทชั้น         1                                                 1         1           1         1

  วันหมดอายุ         -                                                                                 

  วงเงินก่อสร้าง      <------------------ไม่จำกัดวงเงิน---------------->                                   
  ---------------- ------------------------------------------------- --------- ----------- --------- -------------------

กรมทางหลวงชนบท

  ------------------------ ------------------------------------------------- ------------------------
  สาขางานก่อสร้าง            งานทาง                                            งานสะพาน

  ประเภทชั้น                 พิเศษ                                              พิเศษ

  วันหมดอายุ                 19 ธ.ค.49                                         19 ธ.ค. 49

  วงเงินก่อสร้าง              <------------------ไม่จำกัดวงเงิน---------------->   
  ------------------------ ------------------------------------------------- ------------------------

การประปานครหลวง

  ---------------- ------------------------------------------------- --------- ---------- ----------- -----------------
  สาขางานก่อสร้าง    ท่อประธาน                                          ท่อจ่ายน้ำ   งานโยธา    ระบบผลิตน้ำ   สถานีสูบน้ำถังเก็บน้ำ
                                                                     ท่อบริการ                          

  ประเภทชั้น         2                                                 2         2          2           2

  วันหมดอายุ         -                                                                                  

  วงเงินก่อสร้าง      <------------------ไม่จำกัดวงเงิน---------------->                                    
  ---------------- ------------------------------------------------- --------- ---------- ----------- -----------------

(2) ตลาดและภาวะการแข่งขัน

1.  นโยบายและลักษณะการตลาดของผลิตภัณฑ์และบริการที่สำคัญ

-   กลยุทธ์การแข่งขัน

กลยุทธ์ที่บริษัทฯใช้ในการดำเนินงาน คือ การส่งมอบผลงานก่อสร้างที่มีที่มีคุณภาพสูง ราคายุติธรรม
โดยคำนึงถึงความปลอดภัย สิ่งแวดล้อม และสุขอนามัยของงานก่อสร้างเป็นสำคัญ
รวมทั้งการดำเนินงานให้แล้วเสร็จ และส่งมอบงานให้กับลูกค้าตรงตามเวลา

ในการดำเนินงานเพื่อให้ได้มาซึ่งงานก่อสร้างคุณภาพสูงนั้น
บริษัทฯได้มีการกำหนดนโยบายคุณภาพเพื่อใช้เป็นแนวทางปฏิบัติภายในองค์กรให้ได้ผลงานออกมาได้มาตรฐานและตอบสนองความต้องการลูกค้า
โดยนโยบายคุณภาพของบริษัทฯประกอบไปด้วย

-   บริษัทฯมุ่งมั่นพัฒนาบุคลากร

-   สร้างเสริมความปลอดภัยในการก่อสร้าง

-   เพิ่มประสิทธิภาพในการบริหารทรัพย์สิน

-   ลดขั้นตอนและพัฒนาระบบการทำงาน

-   ปรับปรุงองค์กรอย่างต่อเนื่อง

โดยมีจุดมุ่งหมายสูงสุด คือ สร้างมาตรฐานงานก่อสร้างที่ดี เพื่อตอบสนองความต้องการของลูกค้า

อุตสาหกรรมก่อสร้างเป็นงานที่ต้องการความรู้ และความชำนาญของบุคลากรหลาย ๆ สาขา
โดยเฉพาะในปัจจุบันงานในภาคเอกชนมีลักษณะเปลี่ยนแปลงไป เช่น
รูปแบบของงานออกแบบและก่อสร้าง (Turnkey Project)
บริษัทฯได้เล็งเห็นถึงความต้องการของลูกค้า
และได้ปรับรูปแบบของการเสนอราคาและบุคลากรให้สามารถรองรับการแข่งขันรูปแบบที่เปลี่ยนไป
โดยเน้นการเพิ่มประสิทธิภาพของบุคลากรขององค์กรเพื่อเป็นการลดต้นทุนการผลิตและเตรียมรองรับงานในส่วนภาครัฐและเอกชนที่กำลังขยายตัวเพิ่มมากขึ้นตามสภาพเศรษฐกิจ
รวมถึงการจัดเตรียมอุปกรณ์และความพร้อมในการประมูลงานโดยอิเลคทรอนิก ( E-Auction)

นอกจากนี้ด้วยลักษณะงานก่อสร้างที่มีความซับซ้อนและต้องอาศัยเทคโนโลยีขั้นสูง เช่น
โครงการรถไฟฟ้า ขนส่งมวลชน ในการเข้าร่วมประมูลโครงการในลักษณะนี้
บริษัทฯได้สร้างพันธมิตรทางธุรกิจกับบริษัทรับเหมาก่อสร้างจากต่างชาติขนาดใหญ่ซึ่งมีทักษะและความสามารถที่จะช่วยเพิ่มความสามารถในการแข่งขันของบริษัทฯ

-   ลักษณะลูกค้า

ลักษณะของลูกค้าของบริษัทฯแบ่งออกได้เป็น 2 กลุ่มใหญ่ คือ ภาคราชการและภาคเอกชน

ลูกค้าภาคราชการและรัฐวิสาหกิจ ได้แก่ กรมทางหลวงชนบท กรมชลประทาน
กรมทางหลวงกรุงเทพมหานคร และเทศบาลต่าง ๆ การรถไฟแห่งประเทศไทย
การทางพิเศษแห่งประเทศไทย การรถไฟฟ้าขนส่งมวลชนแห่งประเทศไทย การไฟฟ้านครหลวง
การประปานครหลวง บริษัท การบินไทย จำกัด (มหาชน) เป็นต้น
โดยที่สัดส่วนงานก่อสร้างภาครัฐมีแนวโน้มเพิ่มขึ้นอย่างต่อเนื่อง
อันเป็นผลมากจากนโยบายการลงทุนในโครงการขนาดใหญ่ (Mega Project)

ลูกค้ารายใหญ่ทางภาคเอกชน เช่น Mitsubishi Heavy Industries, Nakornthai Strip
Mill, Alstom Power Thailand, Marubeni เป็นต้น
โดยที่ลูกค้าในภาคเอกชนในแต่ละปีจะกระจายออกไปหลากหลายมีสัดส่วนไม่แน่นอนขึ้นอยู่กับสภาวะเศรษฐกิจและอุตสาหกรรมที่เกี่ยวข้อง
โดยส่วนใหญ่ลูกค้าภาคเอกชนของบริษัทฯจะเป็นธุรกิจอุตสาหกรรม โรงงาน โรงไฟฟ้า
ดังนั้นปริมาณงานก่อสร้างภาคเอกชนจึงขึ้นอยู่กับความต้องการขยายกำลังการผลิตเป็นสำคัญ

ในปี 2549 บริษัทฯ ตั้งเป้าหมายที่จะได้รับงานของภาคราชการ ในสัดส่วนประมาณ 80%
และภาคเอกชนประมาณ 20%

-   กลุ่มลูกค้าเป้าหมาย

1.  ภาคราชการและรัฐวิสาหกิจ ประกอบด้วย กรมทางหลวงชนบท กรมชลประทาน กรมทางหลวง
    กรุงเทพมหานคร และเทศบาลต่าง ๆ การรถไฟแห่งประเทศไทย
    การทางพิเศษแห่งประเทศไทย การรถไฟฟ้าขนส่งมวลชนแห่งประเทศไทย การไฟฟ้านครหลวง
    การประปานครหลวง บริษัท การบินไทย จำกัด (มหาชน) เป็นต้น

2.  ภาคเอกชน ประกอบด้วย โรงงานปิโตรเคมี และอุตสาหกรรมที่เกี่ยวข้อง
    โรงงานอุตสาหกรรมขนาดใหญ่ และโรงไฟฟ้า เป็นต้น

โครงสร้างรายได้จากการก่อสร้าง แบ่งตามประเภทลูกค้า

  ------------ --------- --------- ---------- ---------- ---------- ---------
  ลูกค้า         2548                2547                  2546       
               (2005)              (2004)                (2003)     

               ล้านบาท    %         ล้านบาท     %          ล้านบาท     %

  1. ภาคราชการ 9,046     69.20%    4,991      60.57%     3,070      58.06%

  2. ภาคเอกชน  4,026     30.80%    3,249      39.43%     2,217      41.94%

  รวม          13,073    100%      8,240      100%       5,287      100%
  ------------ --------- --------- ---------- ---------- ---------- ---------

  (ข) ภาวะการแข่งขัน

-   สภาพการแข่งขันในอุตสาหกรรม

ภายหลังจากการฟื้นตัวของภาวะเศรษฐกิจ ทำให้ตั้งแต่ปี 2545 เป็นต้นมา
ภาวะอุตสาหกรรมรับเหมาก่อสร้างมีการเติบโตอย่างต่อเนื่องในช่วงแรก
การเติบโตของภาคก่อสร้างจะมีแรงขับเคลื่อนมาจากการลงทุนของภาคเอกชน
ต่อมาเมื่อภาคอสังหาริมทรัพย์มีการชะลอตัวลงทำให้ปริมาณงานก่อสร้างภาคเอกชนลดจำนวนลง
แต่อย่างไรก็ดี ภาคอุตสาหกรรมก็ยังคงมีการลงทุนเพื่อขยายกำลังการผลิตอย่างต่อเนื่อง
ทำให้โดยภาพรวมปริมาณงานก่อสร้างภาคเอกชนยังมีการเติบโตในเกณฑ์ดี
งานก่อสร้างภาครัฐได้เข้ามามีบทบาทมากขึ้นในช่วงปี 2547
ซึ่งรัฐบาลต้องการปรับปรุงโครงสร้างพื้นฐานเพื่อสร้างความสามารถในการแข่งขันของประเทศ
ทำให้มีนโยบายการลงทุนในโครงการลงทุนขนาดใหญ่ (Mega Projects) มูลค่ากว่า 1.80
ล้านล้านบาท สำหรับระยะเวลา 5 ปี (2548-2552)

ด้วยปริมาณงานก่อสร้างที่เพิ่มมากขึ้น
ทำให้การแข่งขันในอุตสาหกรรมไม่รุนแรงเท่ากับในช่วงวิกฤตเศรษฐกิจ
ถึงแม้ว่าจำนวนคู่แข่งขันในอุตสาหกรรมมีจำนวนเพิ่มขึ้นทั้งที่จดทะเบียนในตลาดหลักทรัพย์และนอกตลาดหลักทรัพย์
อย่างไรก็ดีสำหรับการแข่งขันในงานก่อสร้างโครงการขนาดใหญ่ที่ต้องการความชำนาญ
เทคโนโลยีระดับสูง รวมถึงเงินทุนในการดำเนินงานจำนวนมาก
จำนวนผู้แข่งขันในตลาดมีจำนวนไม่มาก
ซึ่งส่วนใหญ่จะเป็นบริษัทขนาดใหญ่ที่จดทะเบียนในตลาดหลักทรัพย์

-   จำนวนและชื่อคู่แข่งขันโดยประมาณ

สามารถจำแนกคู่แข่งของบริษัทฯ ตามลักษณะงานก่อสร้างหลักของบริษัทฯ ดังนี้

- งานทางด้านอาคาร มีคู่แข่งรายใหญ่ประมาณ 8 ราย

- งานทางด้านสาธารณูปโภค แยกเป็น

  ถนนและสะพาน มีคู่แข่งรายใหญ่ประมาณ 9 ราย

งานเขื่อน, คลองส่งน้ำ และระบบประปา มีคู่แข่งรายใหญ่ประมาณ 5 ราย

งานระบบระบายน้ำและบำบัดน้ำเสีย ระบบกำจัดขยะ มีคู่แข่งรายใหญ่ประมาณ 10 ราย

-   ขนาดของบริษัทฯเมื่อเทียบกับคู่แข่งขัน

เปรียบเทียบด้วยขนาดของสินทรัพย์ในการดำเนินงาน ทุนจดทะเบียนและรายได้รวม
กับบริษัทรับเหมาก่อสร้างรายใหญ่ที่จดทะเบียนในตลาดหลักทรัพย์ 2 ราย ได้แก่
บมจ.อิตาเลียน-ไทย ดีเวลอปเมนท์ และ บมจ.ช.การช่าง

เปรียบเทียบสินทรัพย์

  --------------------------------------------- -------------------------
  บริษัท                                          สินทรัพย์รวม (ล้านบาท)

  บมจ.ซิโน-ไทย เอ็นจีเนียริ่ง แอนด์ คอนสตรัคชั่น          12,513

  บมจ.อิตาเลียน-ไทย ดีเวลอปเมนท์                    42,412

  บมจ.ช.การช่าง                                  29,823
  --------------------------------------------- -------------------------

เปรียบเทียบทุนจดทะเบียนที่เรียกชำระแล้ว

  --------------------------------------------- -------------------------
  บริษัท                                          ทุนจดทะเบียนที่เรียกชำระแล้ว
                                                (ล้านบาท)

  บมจ.ซิโน-ไทย เอ็นจีเนียริ่ง แอนด์ คอนสตรัคชั่น          1,024

  บมจ.อิตาเลียน-ไทย ดีเวลอปเมนท์                    4,194

  บมจ.ช.การช่าง                                  1,081
  --------------------------------------------- -------------------------

เปรียบเทียบรายได้รวม

  --------------------------------------------- -------------------------
  บริษัท                                          รายได้รวม (ล้านบาท)

  บมจ.ซิโน-ไทย เอ็นจีเนียริ่ง แอนด์ คอนสตรัคชั่น          13,209

  บมจ.อิตาเลียน-ไทย ดีเวลอปเมนท์                    38,994

  บมจ.ช.การช่าง                                  14,955
  --------------------------------------------- -------------------------

-   สถานภาพและศักยภาพในการแข่งขัน

บริษัทฯมีสถานะเป็นบริษัทรับเหมาก่อสร้างขนาดใหญ่ของประเทศ
ด้วยขนาดของตลาดที่มีการเติบโตมากขึ้น
ขนาดของโครงการก่อสร้างมีขนาดใหญ่ขึ้นและมีรูปแบบการดำเนินงานที่ซับซ้อนมากขึ้น
การแข่งขันจากคู่แข่งที่มีศักยภาพสูงมากขึ้น บริษัทฯได้ตระหนักถึงประเด็นต่างๆ เหล่านี้
ในช่วงหลายปีที่ผ่านมา
บริษัทฯได้มีการปรับตัวอย่างต่อเนื่องเพื่อทำให้องค์กรตอบสนองต่อสภาพแวดล้อมในการดำเนินงานที่เปลี่ยนแปลงไป
และเพิ่มประสิทธิภาพในการดำเนินงาน ลดต้นทุนการดำเนินงาน
โดยบริษัทฯได้ทำการพัฒนาทั้งบุคลากร ระบบการทำงาน
การจัดโครงสร้างองค์กรให้เหมาะสมกับลักษณะงาน
ด้วยการพัฒนาอย่างต่อเนื่องนี้เองทำให้บริษัทฯได้รับการยอมรับจากลูกค้าทั้งภาครัฐและภาคเอกชน
ให้เป็นบริษัทฯรับเหมาก่อสร้างชั้นนำของประเทศ

-   แนวโน้มภาวะอุตสาหกรรมและสภาพการแข่งขันในอนาคต

ภาวะอุตสาหกรรมก่อสร้างมีการฟื้นตัวขึ้นอย่างต่อเนื่องตั้งแต่ปี 2545 เป็นต้นมา
โดยมีแรงผลักดันที่สำคัญ คือ
การเติบโตของธุรกิจอสังหาริมทรัพย์และการลงทุนในโครงการก่อสร้างสาธารณูปโภคขั้นพื้นฐานของรัฐบาล
สำหรับแนวโน้มของอุตสาหกรรมในอนาคต คาดว่าจะมีการขยายตัวดี
เมื่อพิจารณาแนวโน้มการก่อสร้างในแต่ละกลุ่มคาดว่าจะส่งผลต่อภาวะอุตสาหกรรม ดังนี้

การก่อสร้างภาคเอกชน

การก่อสร้างในภาคเอกชน ในส่วนของที่อยู่อาศัย คาดว่าจะชะลอตัวลง
ผลกระทบจากราคาสินค้าที่เพิ่มขึ้น และแนวโน้มอัตราดอกเบี้ยที่เพิ่มขึ้น
ส่งผลให้กำลังซื้อของผู้บริโภคลดลง สำหรับอสังหาริมทรัพย์ประเภทพาณิชยกรรมและอุตสาหกรรม
คาดว่ายังคงได้รับผลกระทบในทางบวกจากการเติบโตของเศรษฐกิจโดยรวม
สำหรับแนวโน้มการก่อสร้างภาคเอกชน
คาดว่ายังมีการขยายตัวถึงแม้ว่าจะมีการชะลอตัวในภาคอุตสาหกรรมที่พักอาศัย

การก่อสร้างภาครัฐ

จากแผนการลงทุนในโครงการลงทุนขนาดใหญ่ของภาครัฐ (Mega Projects) มูลค่า 1.80
ล้านล้านบาท (ตามมติคณะรัฐมนตรี 1 พฤศจิกายน 2548)
คาดว่าจะเป็นแรงผลักดันที่สำคัญของอุตสาหกรรมก่อสร้างในช่วงเวลา 5 ปี ตั้งแต่ ปี 2548-2552
ถึงแม้ว่าอาจจะประสบปัญหาการดำเนินโครงการล่าช้าและความไม่ชัดเจนของหลายโครงการ
แต่คาดว่าการก่อสร้างภาครัฐจะมีแนวโน้มการขยายตัวในระดับสูง

แนวโน้มการแข่งขันในอุตสาหกรรม

ด้วยจำนวนงานก่อสร้างที่คาดว่าจะเพิ่มขึ้นจากทั้งภาคเอกชนและภาครัฐ
ดังนั้นแนวโน้มการแข่งขันในอุตสาหกรรมในปีหน้าจะไม่รุนแรงเหมือนในช่วงวิกฤตเศรษฐกิจซึ่งปริมาณงานก่อสร้างหดตัว
แต่อย่างไรก็ดี ด้วยลักษณะโครงการก่อสร้างที่มีความซับซ้อนและใช้เทคโนโลยีสูง เช่น
การก่อสร้างระบบรถไฟฟ้าใต้ดิน ที่เพิ่มขึ้นจากนโยบายการพัฒนาระบบรางของรัฐบาล
ทำให้ผู้รับเหมาก่อสร้างต้องมีการร่วมทุนกับต่างชาติซึ่งมีความเชี่ยวชาญ และเทคโนโลยีมากขึ้น
ผู้รับเหมาในประเทศรายใหญ่ที่มีชื่อเสียง
และมีเงินทุนสูงมีโอกาสที่จะร่วมมือกับบริษัทต่างชาติมากกว่าผู้รับเหมาขนาดกลางและเล็ก
ซึ่งการร่วมมือกับบริษัทผู้รับเหมาจากต่างประเทศ
จะส่งผลให้บริษัทในประเทศได้มีการเรียนรู้และรับเทคโนโลยีและระบบการทำงานที่ทันสมัย

นอกจากนี้การเปิดเสรีภาคบริการ ในอนาคต
จะทำให้ผู้รับเหมาและผู้ประกอบวิชาชีพที่เกี่ยวข้องที่มีเทคโนโลยีและเงินทุนมากกว่าสามารถเข้ามาแข่งขันในอุตสาหกรรมมากขึ้น
ผู้ประกอบการในอุตสาหกรรมจึงต้องเตรียมความพร้อมโดยการสร้างความสามารถในการแข่งขัน
และพัฒนาศักยภาพของบุคลากรให้พร้อมต่อการแข่งขันที่รุนแรงขึ้นในอนาคต

(3) การจัดหาผลิตภัณฑ์หรือบริการ

(ก.) ลักษณะการจัดให้ได้มาซึ่งผลิตภัณฑ์

กระบวนการดำเนินการก่อสร้างของบริษัทฯ จะเริ่มต้นตั้งแต่การจัดหางาน เข้าร่วมประมูลหรือติดต่อกับเจ้าของโครงการเพื่อเสนอราคางานก่อสร้าง ดำเนินงานก่อสร้าง และส่งมอบผลงานให้แก่ลูกค้า โดยภาพรวมของการดำเนินงานของบริษัทฯสามารถแสดงได้ด้วยแผนภูมิต่อไปนี้

[]

เมื่อแบ่งกิจกรรมในบริษัทฯในการดำเนินงานก่อสร้างสามารถแบ่งกิจกรรมได้ออกเป็น 2 กิจกรรมหลัก คือ กิจกรรมหลักและกิจกรรมสนับสนุน

กิจกรรมหลัก: กิจกรรมหลักของบริษัทฯในการนำเสนอสินค้าและบริการของบริษัทฯ เริ่มตั้งแต่กระบวนการหางานก่อสร้างจนดำเนินการส่งมอบงานก่อสร้างที่แล้วเสร็จให้แก่ลูกค้า มีกิจกรรมดังนี้

1.  งานด้านการตลาดและประมาณราคา (Marketing And Estimation)

งานในส่วนงานนี้ เป็นขั้นตอนแรก เป็นการติดต่อกับลูกค้าเพื่อเข้าร่วมประมูลงานหรือรับงานก่อสร้าง โดยมีหน้าที่ความรับผิดชอบที่สำคัญดังนี้

-   ตรวจสอบข่าวสารของโครงการใหม่ๆ และสรุปโครงการเป้าหมาย

-   ถอดแบบ เพื่อประมาณต้นทุนงานก่อสร้าง

-   ยื่นประมูลงานหรือเสนอราคาโครงการเป้าหมายที่บริษัทฯ มีคุณสมบัติตามที่ลูกค้ากำหนด

-   บริหารสัญญาก่อสร้างต่างๆ

ช่องทางในการเสนอราคางานก่อสร้าง มี 4 รูปแบบ ได้แก่

-   การประกวดราคาแบบปิด
    เป็นการประกวดราคาที่มีผู้ประกวดราคายื่นเอกสารประกวดราคาทั้งหมด 2 ซอง
    เป็นเอกสารด้านเทคนิค และเอกสารด้านราคา
    โดยเจ้าของงานจะพิจารณาจากเอกสารด้านเทคนิคก่อน
    ผู้ประกวดราคาที่ผ่านการพิจารณาจากเอกสารเทคนิค
    จึงจะได้รับการพิจารณาเอกสารด้านราคาจากเจ้าของานอีกครั้ง
    หลังจากนั้นเจ้าของงานจะแจ้งว่าใครเป็นผู้ชนะการประกวดราคา

-   การประกวดราคาแบบเปิด
    เป็นการเปิดประกวดราคาที่ผู้ประกวดราคายื่นเอกสารประกวดราคาทั้งด้านเทคนิคและราคางานในซองเดียวกัน
    แล้วทางเจ้าของานจะเปิดซองทันที จากนั้นจึงทำการประกาศผู้ชนะการประกวดราคาเลย

-   การประกวดราคาออกแบบและก่อสร้าง เป็นการเสนอราคางานก่อสร้าง
    รวมทั้งการออกแบบให้เป็นไปตามจุดประสงค์ของเจ้าของงาน

-   การเสนอราคาแบบเจรจาต่อรอง
    เป็นการเสนอราคางานก่อสร้างให้เจ้าของงานโดยจะมีการต่อรองราคาและเงื่อนไขกัน

  รูปแบบการรับงานที่บริษัทฯได้ใช้อยู่ในปัจจุบันมี 3 รูปแบบ คือ

-   ผู้รับเหมางานโดยตรง (Main Contractor) การทำงานรับเหมาก่อสร้างบางส่วน
    หรือทั้งหมดของโครงการ โดยมีคู่สัญญาเป็นเจ้าของโครงการ
    งานก่อสร้างส่วนใหญ่ของบริษัทฯจะเป็นการรับงานโดยตรงจากเจ้าของงาน

-   ผู้รับเหมาช่วง (Sub Contractor) การรับเหมางานบางส่วน
    หรือทั้งหมดของแต่ละโครงการ โดยคู่สัญญาเป็นผู้รับเหมาโดยตรงกับเจ้าของโครงการนั้น
    โครงการประเภทนี้มักเป็นโครงการขนาดใหญ่ที่ต้องใช้เทคโนโลยีเฉพาะทาง
    ต้องผู้ใช้รับเหมาต่างประเทศ เช่น Foster Wheeler, ABB, Alstom, Chiyoda
    Corporation, Mitsubishi Heavy Industries เป็นต้น
    ซึ่งผู้รับเหมาเหล่านี้ได้ให้ความเชื่อมั่นในศักยภาพของบริษัทฯ
    โดยว่าจ้างให้บริษัทฯเป็นคู่สัญญาในโครงการจำนวนมาก

-   กิจการร่วมค้า (Joint Venture) การเข้าร่วมทำงานของบริษัท หลาย ๆ
    บริษัทโดยนำจุดเด่นของแต่ละบริษัท มาร่วมกันทำโครงการขนาดใหญ่มาก ๆ
    ซึ่งต้องการเทคโนโลยีเฉพาะทาง และต้องใช้ประสบการณ์จุดเด่นของแต่ละบริษัทฯ มาร่วมกัน
    เช่น กิจการร่วมค้า Taisei – Nishimatsu –NKK – Sino-Thai , Taisei –
    Sino-Thai เป็นต้น

2.  งานด้านปฏิบัติการ (Operations)

หลังจากที่ประมูลงานได้และลงนามในสัญญาระหว่างลูกค้ากับบริษัทเรียบร้อยแล้ว ขั้นตอนต่อไป
คือการดำเนินการก่อสร้าง ซึ่งเป็นหัวใจหลักของธุรกิจรับเหมาก่อสร้าง
โดยทางฝ่ายปฏิบัติการจะประสานงานร่วมกับหน่วยงานต่างๆ หน้าที่ของฝ่ายปฏิบัติการมีดังนี้

-   วางแผนการดำเนินการก่อสร้าง ทั้งในส่วนของ การจัดทำงบประมาณ
    การจัดทำแผนงานก่อสร้างอย่างละเอียด โดยตรวจสอบความต้องการที่แท้จริงของเจ้าของงาน
    ตามข้อกำหนดที่ระบุในสัญญาก่อสร้าง และนำข้อกำหนดดังกล่าวมาวางแผนการทำงาน
    ทั้งในส่วนของการประมาณการเครื่องมือเครื่องจักร วัสดุอุปกรณ์ก่อสร้าง
    การวางแผนกำลังพลและการดำเนินการจัดหาบุคลากร

-   ดำเนินการก่อสร้าง ตามข้อกำหนดในสัญญา

-   การควบคุมคุณภาพ บริษัทฯมีแผนกควบคุมคุณภาพ กระบวนการควบคุมคุณภาพในการทำงาน
    และมีแผนกควบคุมคุณภาพบริหารจัดการในเรื่องดังกล่าว
    เพื่อสร้างความมั่นใจในผลงานของบริษัทฯ ให้มีคุณภาพตามมาตาฐานที่ดี
    ก่อนส่งมอบให้กับเจ้าของงาน

3.  งานด้านบริหารเครื่องมือเครื่องจักร อุปกรณ์และวัสดุก่อสร้าง (Equipment, Tools and
    Inventory management)

ในงานก่อสร้างจำเป็นต้องมีการใช้เครื่องมือเครื่องจักรซึ่งมีมูลค่าสูงและต้องมีความรู้ความชำนาญในการใช้งาน บริษัทฯมีการจัดตั้งหน่วยงานศูนย์เครื่องมือกลและศูนย์บริหารอุปกรณ์การก่อสร้าง เพื่อทำหน้าที่ดูแลการใช้งานเครื่องมือและเครื่องจักรให้เป็นไปอย่างมีประสิทธิภาพ ทั้งสองหน่วยงานนี้จะประสานงานร่วมกับฝ่ายปฏิบัติการและฝ่ายประมาณราคาในการจัดเตรียมเครื่องมือเครื่องจักร อุปกรณ์และวัสดุก่อสร้างให้ถูกต้องเป็นไปตามแผนการดำเนินการก่อสร้างที่วางไว้ หน้าที่ของศูนย์เครื่องมือและศูนย์บริหารอุปกรณ์การก่อสร้าง ประกอบด้วย

การจัดหา จัดสรรเครื่องมือและเครื่องจักรให้หน่วยงานได้รับเครื่องมือเครื่องจักร อุปกรณ์และวัสดุก่อสร้าง ในเวลาที่เหมาะสม 

ให้ความรู้ในการใช้งาน 

ดูแลและบำรุงรักษาให้ เครื่องมือเครื่องจักร อุปกรณ์ อยู่ในสภาพที่พร้อมใช้งานอยู่เสมอ

กิจกรรมสนับสนุน : กิจกรรมที่สนับสนุนกิจกรรมหลัก และมีความสำคัญต่อธุรกิจ ช่วยให้สามารถดำเนินงานไปได้อย่างคล่องตัว ประกอบไปด้วยกิจกรรมต่างๆ ดังนี้

1.  งานด้านการจัดซื้อจัดจ้าง

ฝ่ายจัดซื้อจัดจ้างดูแลรับผิดชอบในส่วนของ การวางแผนและดำเนินการจัดซื้ออุปกรณ์วัสดุก่อสร้าง
สำหรับการดำเนินงานในโครงการต่าง โดยมีเป้าหมายของการทำงานคือ
เพื่อให้ได้มาซึ่งวัตถุดิบในราคาที่เหมาะสม จำนวนถูกต้อง ส่งมอบทันเวลา
และทำหน้าที่ในการจัดจ้างผู้รับเหมาย่อย พร้อมติดตามประเมินผลงานของผู้รับเหมาย่อยและ
ผู้จัดจำหน่าย (Supplier)

ส่วนงานจัดซื้อ

การจัดหาวัสดุและอุปกรณ์เพื่อการก่อสร้าง

ในการจัดซื้อวัสดุอุปกรณ์และบริการ เพื่อประกอบงานก่อสร้างดังกล่าวข้างต้น
บริษัทฯมีจำนวนผู้จัดจำหน่าย (Supplier) ที่ผ่านการคัดเลือก
และเป็นที่ยอมรับของผู้ประกอบการก่อสร้างทั่วไปเป็นจำนวนมาก
โดยส่วนใหญ่เป็นผู้ประกอบการภายในประเทศ

การจัดหาวัสดุอุปกรณ์ และบริการ เพื่อใช้ในการก่อสร้าง นั้น บริษัทฯ
สามารถจัดซื้อโดยตรงกับผู้ประกอบการ (Manufacturer) หรือซื้อผ่านตัวแทน (Supplier
representative agent) ภายในประเทศ หรือซื้อจากต่างประเทศโดยตรง
ในการสั่งซื้อวัสดุอุปกรณ์ (Main material) และบริการ นั้น บริษัทฯมีการซื้อภายใน Volume
ใหญ่ และเป็น Big lot โดยมีกำหนดระยะเวลาส่งมอบ (Schedule) ที่แน่นอน
ซึ่งทำให้บริษัทฯมีอำนาจต่อรองมากขึ้น และสามารถซื้อได้ในราคาต่ำกว่าท้องตลาด
ซึ่งช่วยให้ต้นทุนการดำเนินงานของบริษัทฯลดลง

การจัดซื้อวัสดุอุปกรณ์ก่อสร้างและบริการในปี 2548 เพิ่มสูงขึ้น
เนื่องจากบริษัทฯมีจำนวนโครงการก่อสร้างมากขึ้น การจัดซื้อวัสดุอุปกรณ์ก่อสร้าง และบริการนั้น
ต้องได้มาตรฐานและเป็นไปตามข้อกำหนด (Specification) ต่าง ๆ ของหน่วยราชการ
หรือเป็นไปตามข้อตกลงในสัญญา โดยวัสดุอุปกรณ์ต่าง ๆ
เหล่านี้ต้องสามารถตรวจสอบได้จากสถาบันทางราชการ หรือหน่วยงาน มาตรฐานอิสระ
ซึ่งเป็นที่ยอมรับของทางราชการ และหน่วยงานเอกชน

บริษัทฯ เปิดโอกาสให้กับ ผู้จัดจำหน่าย (Supplier) ทุกรายเข้าแข่งขันประกวดราคา
ภายใต้กฎเกณฑ์อันเดียวกัน ด้วยความโปร่งใส ตรวจสอบได้
เพื่อให้ได้วัสดุอุปกรณ์ก่อสร้างและบริการที่ดีถูกต้องตามกฎเกณฑ์ เป็นไปตามมาตรฐานสากล
และราคาสมเหตุสมผล

สภาพปัญหาเกี่ยวกับวัตถุดิบ

ความผันผวนของราคาวัสดุต่างๆที่ใช้ในงานก่อสร้าง โดยส่วนใหญ่แนวโน้มเป็นการปรับเพิ่มขึ้น
โดยมีสาเหตุมาจาก

1.  ปัญหาการขนส่ง เนื่องจากถูกกำหนดด้วยอัตราบรรทุกของรถ (ข้อกำหนดของตำรวจทางหลวง)
    คือ ขนส่งได้น้อยในขณะที่ค่าใช้จ่ายเท่าเดิม เป็นที่มาของการปรับราคาขึ้น

2.  ปัญหาเนื่องจากการขาดแคลนแรงงาน (Skilled Labor)

3.  ปัญหาเหล็กเส้น, เหล็กแผ่น ขึ้นราคา เนื่องจากวัตถุดิบขึ้นราคา หรือขาดแคลน

4.  ปัญหาของ Anti dumping ของแผ่นเหล็กในการนำเข้า

5.  ปัญหาของการปรับขึ้นของราคาน้ำมันเชื้อเพลิงและผลิตภัณฑ์ของปิโตรเลียม

ส่วนงานจัดจ้าง

การจัดหาผู้รับเหมาย่อย (Subcontractor)
ที่ตรงกับความต้องการของแต่ละงานในแต่ละหน่วยงาน มีกระบวนการจัดจ้าง ดังนี้

-   ตรวจสอบรายละเอียดงานที่ต้องการสั่งจ้าง

-   คัดเลือกรายชื่อผู้รับเหมา ตามข้อกำหนดของสัญญา (ถ้ามี)
    โดยคัดเลือกจากรายชื่อผู้รับเหมาที่ขึ้นทะเบียนไว้ และรายชื่ออื่นๆ ตามความเหมาะสม

-   เชิญผู้รับเหมามารับแบบและชี้แจงรายละเอียดเพื่อเสนอราคา

-   รวบรวมใบเสนอราคาและทำการเปรียบเทียบราคาพร้อมเงื่อนไข

-   เจรจาต่อรองกับผู้รับเหมาที่เสนอราคาและเงื่อนไขดีที่สุด 3 อันดับแรก

-   สรุปเลือกผู้รับเหมา และนำเสนอผู้บริหารเพื่ออนุมัติการจ้าง

-   ติดต่อประสานงานระหว่างผู้บริหารโครงการและผู้รับเหมาที่ได้รับคัดเลือก
    เพื่อประชุมทำความเข้าใจและวางแผนการทำงาน

จำนวนผู้จำหน่ายวัตถุดิบ

บริษัทฯมีการจัดทำทำเนียบ ผู้จัดจำหน่าย (Supplier) และ ผู้รับเหมาย่อย (Subcontractor)
ที่ยอมรับได้ (ASL-Acceptable Supplier List) ซึ่งในปัจจุบันมีจำนวน ผู้จัดจำหน่าย
(Supplier) และ ผู้รับเหมาย่อย (Subcontractor) อยู่ในทำเนียบของบริษัทฯจำนวนมาก
โดยที่บริษัทฯไม่มีการสั่งซื้อวัสดุอุปกรณ์ บริการ จากผู้จัดจำหน่าย (Supplier)
รายใดรายหนึ่งเกินกว่า 30% และ บริษัทฯไม่มีการว่าจ้างผู้รับเหมาย่อย (Subcontractor)
รายใดรายหนึ่งเกินกว่า 30%

สัดส่วนการจัดซื้อและจัดจ้างในและต่างประเทศ

-   การจัดซื้อในประเทศ 61%

-   การจัดซื้อต่างประเทศ 1%

-   การจัดจ้างในประเทศ 38%

-   การจัดจ้างต่างประเทศ -

2.  งานด้านการเงินและบัญชี

งานด้านการเงิน

ดูแลรับผิดชอบในส่วนของ การจัดหาเงินทุนหมุนเวียนในโครงการก่อสร้าง
รวมถึงการติดตามเรียกเก็บเงินตามสัญญาก่อสร้าง การจ่ายเงินแก่ Supplier
และการทำหนังสือค้ำประกัน

งานด้านบัญชี

ดูแลรับผิดชอบในส่วนของการจัดทำรายงานทางการเงินต่างๆ การยื่นภาษีอากร
เพื่อเสนอต่อผู้บริหารและองค์กรภายนอก เช่น ตลาดหลักทรัพย์แห่งประเทศไทย เป็นต้น

3.  งานด้านทรัพยากรบุคคล

ดูแลรับผิดชอบในส่วนของ งานสรรหาว่าจ้างงานพัฒนาบุคลากรและฝึกอบรม งานบริหารค่าตอบแทน
งาน สวัสดิการ งานแรงงานสัมพันธ์

เมื่อมีการเปิดหน่วยงานก่อสร้างใหม่ ฝ่ายทรัพยากรมนุษย์ของบริษัทฯ
มีหน้าที่ในการจัดบุคลากรในการทำงาน
เพื่อให้เหมาะสมทั้งความสามารถและจำนวนบุคลากรในแต่ละประเภทของงาน
เพื่อให้การดำเนินงานมีประสิทธิภาพสูงสุด
โดยจะมีการแต่งตั้งแต่ผู้จัดการโครงการซึ่งเป็นผู้รับผิดชอบในทุก ๆ ด้านของโครงการ
ไปจนถึงจำแนกประเภทและจำนวนคนงานตามหน้าที่ของงานแต่ละประเภท
โดยหากงานใดที่จำเป็นต้องใช้เทคโนโลยีพิเศษ บริษัทฯก็จะดำเนินการจัดหาผู้เชี่ยวชาญในด้านนั้น ๆ
เข้ามาดำเนินการโดยตรง

4.  งานด้านระบบเทคโนโลยีสารสนเทศ

ดูแลรับผิดชอบในการดำเนินการติดตั้ง พัฒนา และบำรุงรักษาระบบเทคโนโลยีสารสนเทศ
ขององค์กร
บริษัทฯมีการนำโปรแกรมและเทคโนโลยีสมัยใหม่เข้ามาใช้ในองค์กรเพื่อเพิ่มประสิทธิภาพในการทำงาน
ไม่ว่าจะเป็นระบบ Oracle, Microsoft Project, Primavera และ TJS เป็นต้น

5.  งานด้านบริหารงานทั่วไปและกฎหมาย

ดูแลรับผิดชอบโดยฝ่ายธุรการทั่วไป ซึ่งแบ่งเป็น 2 ส่วนคือ ส่วนธุรการทั่วไป และธุรการสนาม

สำหรับส่วนของธุรการทั่วไป งานหลักแบ่งเป็น 4 ส่วนคือ งานธุรการสำนักงาน
งานอาคารและสถานที่ งานยานพาหนะ และงานด้านประกันภัย
ซึ่งเป็นงานสนับสนุนให้การดำเนินงานหลักเป็นไปได้อย่างราบรื่น

สำหรับส่วนของธุรการสนาม งานหลักแบ่งเป็น 5 ส่วนคือ งานด้านธุรการสนามทั่วไป
งานด้านบุคคลและแรงงานสัมพันธ์ งานด้านจัดซื้อ จัดหาและจัดจ้าง งานด้านบัญชีและการเงิน
งานอื่นๆที่ได้รับมอบหมายจากบริษัทฯ ซึ่งเป็นงานสนับสนุนให้โครงการนั้นดำเนินได้ด้วยความราบรื่น
สำเร็จลุล่วงไปได้โดยดีตามวัตถุประสงค์และเป้าหมายที่กำหนดไว้

สำหรับงานในส่วนกฎหมายมีหน้าที่ดูแลรับผิดชอบในการดำเนินการเกี่ยวกับ การดำเนินคดี
การบังคับคดี การให้คำปรึกษางานด้านนิติกรรมสัญญาต่าง ๆ ยังไม่รวมถึงการบริหารสัญญาก่อสร้าง

6.  งานด้านพัฒนาธุรกิจและวิเคราะห์โครงการ

ดูแลรับผิดชอบในการหาโอกาสทางธุรกิจใหม่ๆ
รวมถึงการร่วมมือกับฝ่ายประมาณราคาในการหาช่องทางทางการตลาดใหม่ๆ
ศึกษาความเป็นไปได้ของโครงการต่างๆ ประเมินศักยภาพของเจ้าของงานและคู่ค้า

(ข.) ผลกระทบต่อสิ่งแวดล้อม

ในการดำเนินงานก่อสร้างของบริษัทฯ อาจก่อให้เกิดผลกระทบต่อสิ่งแวดล้อมได้ในบางกรณี
อย่างไรก็ตามบริษัทฯตระหนักถึงผลกระทบต่อสิ่งแวดล้อมเป็นสำคัญ
นอกจากการปฏิบัติงานตามกฎระเบียบปฏิบัติ ในการอนุรักษ์สิ่งแวดล้อมแล้วบริษัทฯ
เตรียมมาตรการรองรับผลกระทบต่อสิ่งแวดล้อมที่อาจเกิดขึ้นจากการดำเนินงานของบริษัทฯ
ไว้แล้วดังนี้

มาตรการลดผลกระทบสิ่งแวดล้อม
และมาตรการติดตามตรวจสอบคุณภาพสิ่งแวดล้อมเบื้องต้นระหว่างก่อสร้าง

มาตรการลดผลกระทบและมาตรการติดตามตรวจสอบคุณภาพสิ่งแวดล้อม
ที่จัดทำขึ้นนี้เป็นเพียงมาตรการเบื้องต้น
อาจจะมีมาตรการเพิ่มเติมตามข้อเสนอแนะของผู้เชี่ยวชาญและหน่วยงานราชการที่เกี่ยวข้อง
ซึ่งบริษัทฯได้วางแนวทางการปฏิบัติไว้ดังนี้

คุณภาพอากาศ

1)  จัดเก็บและทำความสะอาดบริเวณพื้นที่ก่อสร้าง
    เพื่อป้องกันการฟุ้งกระจายของฝุ่นละอองตลอดระยะเวลาก่อสร้างพร้อมทั้งจัดระเบียบการวางวัสดุ/อุปกรณ์ต่างๆ
    ไว้ในคลังเก็บเครื่องมือ

2)  ใช้น้ำฉีดพรมบริเวณที่อาจก่อให้เกิดการฟุ้งกระจายของฝุ่นละออง ตัวอย่างเช่น
    บริเวณที่มีการเปิดหน้าดินหรือขุดเจาะหน้าดิน

3)  ต้องใช้ตาข่ายกั้นระหว่างพื้นที่ก่อสร้างที่ติดกับชุมชนใกล้เคียง
    โดยใช้ตาข่ายที่มีความหนามากเพียงพอที่จะกรองฝุ่นละอองจากการก่อสร้างให้มีปริมาณในระดับที่ยอมรับได้

4)  มีการดูแลสภาพเครื่องยนต์/เครื่องจักรกลต่างๆ ที่ใช้ในพื้นที่ก่อสร้างเพื่อป้องกันการปล่อยเขม่า
    ฝุ่นละออง ตลอดจนให้มีการล้างรถโดยเฉพาะบริเวณด้านล่างและล้อรถ
    เมื่อต้องการเคลื่อนย้ายออกจากพื้นที่ก่อสร้าง

5)  เนื่องจากการก่อสร้างจำเป็นต้องมีการเพิ่มการจราจร
    ซึ่งบริษัทฯจัดให้มีป้ายสัญญาณเพื่อความคล่องตัวและความปลอดภัยในการจราจร
    และลดปัญหามลภาวะที่เกิดขึ้นในสภาพการจราจรที่เพิ่มขึ้น

6)  ตรวจตราดูแลบำรุงรักษา เส้นทางจราจรสาธารณะที่ร่วมใช้งานให้อยู่ในสภาพเดิมหรือดีขึ้น
    รวมทั้งปฏิบัติตามระเบียบขนส่งอย่างเคร่งครัด

7)  กำหนดให้รถบรรทุกที่วิ่งในบริเวณพื้นที่ก่อสร้างไม่เกิน 40 กิโลเมตรต่อชั่วโมง

เสียง

1)  กำหนดเวลาตอกเข็มให้ไม่ตรงกับเวลาที่ประชาชนพักผ่อนในช่วงกลางคืน
    โดยเฉพาะบริเวณก่อสร้างที่อยู่ใกล้ชุมชนและไม่ตรงกับเวลาที่นักเรียนทำกิจกรรมการเรียนการสอนในตอนกลางวัน

2)  ใช้เครื่องยนต์หรือเครื่องจักรที่มีการบำรุงรักษาอย่างสม่ำเสมอเพื่อป้องกันเสียงดังเกินควร

3)  ใช้แนวรั้วปิดบังเสียงกรณีที่เครื่องจักรทำงานใกล้ชิดกับชุมชน

ผลกระทบกับแหล่งชุมชนใกล้เคียง

1)  มีผู้แทนของบริษัทฯเข้าร่วมฟังชี้แจงในการประชุมกรรมการหมู่บ้าน หรือ อบต. ทุกครั้ง
    โดยขอความเห็นและปฏิบัติตามถ้าทำได้

2)  ติดป้ายประกาศแจ้งรายละเอียด ชื่อ และสถานที่ติดต่อเพื่อรับคำร้องเรียนและรับข้อเสนอแนะ
    พร้อมทั้งรายงานผลการติดตามสภาวะสิ่งแวดล้อม อุบัติเหตุจราจร

3)  ให้ความช่วยเหลือแก่ชุมชนตามสมควร ดังที่บริษัทฯมีนโยบายในการช่วยเหลือสังคม
    โดยการมอบมอบทุนการศึกษาและอุปกรณ์การศึกษา และการก่อสร้างอาคารเรียน
    อาคารห้องสมุด ให้แก่โรงเรียนต่างๆที่ขาดแคลนในบริเวณหน่วยงานก่อสร้าง
    บริษัทฯยังคงสานต่อนโยบายช่วยเหลือสังคมอย่างต่อเนื่อง

4)  ในกรณีเกิดปัญหามวลชน

    1.  เร่งแจ้งหน่วยราชการเพื่อเป็นผู้ไกล่เกลี่ย

    2.  ออกเงินรองรับความเสียหายเบื้องต้น
        ซึ่งสามารถเรียกคืนจากผู้ว่าจ้างได้ถ้าไม่ใช่ความผิดของผู้รับเหมา

    3.  ติดตามผลสรุปทำรายงานทุกอาทิตย์ จนสิ้นสุดปัญหา

5)  ทำรายงานประจำเดือนเพื่อสรุปสถานการณ์

  บริษัทฯได้ดำเนินการตามมาตรการลดผลกระทบสิ่งแวดล้อม
  และมาตรการติดตามตรวจสอบคุณภาพของสิ่งแวดล้อมเบื้องต้นระหว่างก่อสร้างอย่างเคร่งครัดเพื่อให้เกิดผลกระทบต่อสิ่งแวดล้อมและชุมชนให้น้อยที่สุดเท่าที่จะเป็นไปได้

ความปลอดภัย

บริษัทฯถือว่าความสำเร็จที่สมบูรณ์ของงานต้องมาพร้อมกับความปลอดภัยของพนักงานและลูกจ้างรวมไปถึงผู้มีส่วนร่วมทุกคน
ภายใต้สำนึกที่ว่าความปลอดภัยมิใช่เป็นเพียงแต่กฎหมายหรือข้อบังคับที่จะต้องปฏิบัติตามแต่ความปลอดภัยเป็นเรื่องของคุณธรรมและมนุษยธรรม
เป็นสิทธิที่ผู้ร่วมงานทุกคนจะต้องได้รับ ความปลอดภัยจึงถือเป็นคุณค่าอันหนึ่งขององค์กร
ที่ถือปฏิบัติมาและจะต้องสืบทอดต่อไป
ผู้บริหารและพนักงานทุกคนจะได้รับมอบหมายให้รับผิดชอบดูแลความปลอดภัยตามส่วนงานเป็นลำดับ
โดยมิให้ถือว่าความปลอดภัยเป็นส่วนเพิ่มเติม
แต่ความปลอดภัยเป็นงานที่จะต้องทำให้สำเร็จและจะต้องคำนึงถึงก่อนเสมอ

นโยบายความปลอดภัย

ผลสะท้อนจากแนวคิดดังกล่าว บริษัทฯได้กำหนดให้เป็นนโยบายความปลอดภัยต่อพนักงานทุกคนดังนี้

1.  บริษัทฯ จะส่งเสริมและสร้างสรรค์ให้มีการทำงานอย่างปลอดภัย

2.  บริษัทฯ ถือว่าผู้ปฏิบัติงานทุกคนเป็นทรัพยากรที่มีคุณค่าของบริษัทฯ ดังนั้นความปลอดภัยของ
    ผู้ปฏิบัติงานจึงเป็นนโยบายที่สำคัญของบริษัทฯ

3.  บริษัทฯจะให้การสนับสนุนเพื่อก่อให้เกิดความปลอดภัยในการทำงาน
    จัดเครื่องมือเครื่องใช้ที่มีสภาพปลอดภัยรวมทั้งจัดให้มีสภาพการทำงาน
    และมีวิธีการทำงานที่ปลอดภัย ตลอดจนส่งเสริมให้ความรู้แก่ผู้ปฏิบัติงาน
    และจูงใจให้เกิดการทำงานได้อย่างปลอดภัย

4.  บริษัทฯกำหนดเป็นนโยบายให้มีคณะกรรมการความปลอดภัย อาชีวอนามัยและสภาพแวดล้อม
    เพื่อวางแผนงาน และโครงการเกี่ยวกับความปลอดภัย
    ตลอดจนบริหารและพัฒนาแผนงานโครงการให้สัมฤทธิ์ผลอย่างมีประสิทธิภาพ

5.  บริษัทฯ
    กำหนดเป็นนโยบายให้ผู้บังคับบัญชาทุกคนต้องมีหน้าที่ดูแลรับผิดชอบในเรื่องความปลอดภัยในการทำงานของผู้ใต้บังคับบัญชาให้เป็นไปตามระเบียบและกฎแห่งความปลอดภัยที่บริษัทฯ
    กำหนดขึ้นโดยเข้มงวดกวดขัน

6.  บริษัทฯ
    กำหนดเป็นนโยบายให้ผู้ปฏิบัติงานทุกคนต้องมีหน้าที่รับผิดชอบในการปฏิบัติงานให้เกิดความปลอดภัยแก่ตนเองและเพื่อนร่วมงาน
    และเป็นไปตามระเบียบกฎแห่งความปลอดภัยที่บริษัทฯ กำหนดขึ้นโดยเคร่งครัด

องค์ประกอบสำคัญของงานความปลอดภัย (Key element of safety plan)

-   มาตรฐานความปลอดภัย อาชีวอนามัยและสิ่งแวดล้อม (Company HSE manual)

-   การอบรมให้กับพนักงานทุกระดับ (Safety training programs for all staff
    position)

-   การอบรมให้ความรู้และปลูกฝังทัศนคติที่ดีแก่ผู้เข้าใหม่ (New employee orientation and
    training program)

-   กิจกรรมส่งเสริม สนับสนุนและให้รางวัลความปลอดภัย (Safety promotion and
    incentive program)

-   การประเมินความเสี่ยงและการป้องกัน (Job safety analysis (JSA) program for
    all major and high risk work)

-   ระบบการสอบสวนและรายงานอุบัติเหตุเพื่อการปรับปรุงแก้ไข (Accident investigation
    and reporting system with follow up corrective measures)

-   การจัดทำสถิติและการวิเคราะห์ (Accident statistic and analysis)

-   การจัดเตรียมวิธีการทำงานและการป้องกันก่อนเริ่มงาน (Preparing work method
    statement and accident prevention method)

-   การกำกับดูแลและการตรวจความปลอดภัย (Safety audit and inspection)

นอกจากการดำเนินการป้องกันโดยมาตรการต่างๆแล้ว
บริษัทฯเล็งเห็นถึงความจำเป็นในการสร้างให้ความปลอดภัยเป็นส่วนหนึ่งของความสำเร็จในงาน
(Safety in Process) เป็นสิ่งที่ต้องกระทำเพื่อให้เกิดการทำงานที่ปลอดภัยที่ยั่งยืน
และแทรกอยู่ในระบบความคิดของการทำงานเสมอ
บริษัทฯจัดให้มีการปลูกฝังทัศนคติและความเข้าใจในการบริหารและดูแลงานความปลอดภัยให้กับพนักงานทุกระดับด้วย
บริษัทฯได้จัดให้มี Safety Talk เป็นประจำสม่ำเสมอในทุกหน่วยงาน
เพื่อให้พนักงานและลูกจ้างทุกคนมีความรู้ความเข้าใจในการทำงาน
และรับทราบถึงข้อมูลข่าวสารต่างๆ ที่เกี่ยวกับความปลอดภัย อาชีวอนามัย
และสิ่งแวดล้อมทั้งจากหน่วยงานของตนเองและหน่วยงานภายนอกที่เกี่ยวข้อง

ในปี 2548 ที่ผ่านมา บริษัทฯได้จัดนิทรรศการ ความปลอดภัย อาชีวอนามัย และสิ่งแวดล้อม 2 ครั้ง ขึ้นที่หน่วยงานโครงการก่อสร้าง ระบบขนส่งทางรถไฟเชื่อมทางอากาศยานสุวรรณภูมิ และสถานีรับส่งผู้โดยสารอากาศยาน และหน่วยงานโครงการก่อร้าง อาคารศาลาว่าการกรุงเทพมหานคร 2 เพื่อให้พนักงานได้ตระหนักถึงความสำคัญในการปฏิบัติงานโดยตั้งอยู่บนพื้นฐานของความปลอดภัย อาชีวอนามัย และสิ่งแวดล้อม อีกทั้งเป็นการสร้างจิตสำนึกให้แก่ผู้ปฏิบัติงาน รวมถึงการประชาสัมพันธ์ชื่อเสียงองค์กร ที่มุ่งมั่นสร้างมาตรฐานความปลอดภัย อาชีวอนามัย และสภาพแวดล้อมในการทำงานที่ดี นอกจากนั้นแล้ว ยังได้จัดกิจกรรมส่งเสริมความปลอดภัย อาชีวอนามัย และสิ่งแวดล้อมประจำปี 2548 ขึ้น เพื่อเป็นการกระตุ้นให้พนักงานและลูกจ้างทุกคนในบริษัทฯมีส่วนร่วมในการดำเนินงานกิจกรรมความปลอดภัย เช่น กิจกรรมประกวดคำขวัญความปลอดภัย โดยคำขวัญที่ชนะการประกวด คือ “สร้างเสริมวินัย ใส่ใจความปลอดภัย อาชีวอนามัยเป็นเลิศ” จะนำไปติดที่ทุกหน่วยงานของบริษัท 

สถิติความปลอดภัย ( Safety statistic )

จากแนวความคิดและการปฏิบัติอย่างเคร่งครัดทำให้บริษัทประสบความสำเร็จทางด้านความปลอดภัยเป็นอย่างดี
โดยบริษัทมีสถิติอุบัติเหตุต่ำกว่าค่าเฉลี่ยของกลุ่มบริษัทก่อสร้างในอุตสาหกรรม
และต่ำกว่าค่าเฉลี่ยของกลุ่มบริษัทในทุกประเภทของกิจการภายในประเทศด้วย

[]

งานที่ยังไม่ส่งมอบเฉพาะงานโครงการ หรือซื้อขายที่มีมูลค่าสูง

-   งานที่ยังไม่ส่งมอบ ณ วันสิ้นงวดปี 2548 มีดังนี้

มูลค่างานตามสัญญา งานที่ส่งมอบแล้ว งานที่ยังไม่ได้ส่งมอบ

(ล้านบาท) (ล้านบาท) (ล้านบาท)

ปี 2548 54,457.61 23,228.63 31,228.98

-   งานที่ยังไม่ส่งมอบ ณ วันสิ้นงวด 31 ธันวาคม 2548 ที่มีมูลค่ามากกว่า 10%
    ของรายได้รวมมีดังนี้

  ------------------------------------------------------------------------------------
  ชื่อโครงการ                                     เจ้าของงาน             ที่ตั้ง
  --------------------------------------------- --------------------- ----------------
  โครงการระบบขนส่งทางรถไฟเชื่อมท่าอากาศยานสุวรรณภูมิ   การรถไฟแห่งประเทศไทย   กรุงเทพมหานคร และ
  และสถานีรับส่งผู้โดยสารอากาศยานในเมือง                                    สมุทรปราการ

  RATCHABURI CCPP PROJECT                       RPC.                  ราชบุรี

  SOUTH BANGKOK CCPP PROJECT                    บมจ. ก.ฟ.ผ.           สมุทรปราการ

  SONGKHLA CCPP PROJECT                         Marubeni Corp.        จะนะ / สงขลา

  โครงการก่อสร้างอาคารที่ทำการศาลปกครอง             บ.ธนารักษ์พัฒนาสินทรัพย์    กรุงเทพมหานคร

  โครงการก่อสร้างอาคารศาลาว่าการกรุงเทพมหานคร 2     กรุงเทพมหานคร          กรุงเทพมหานคร
  (ระยะที่ 3)                                                           
  ------------------------------------------------------------------------------------